ఇఫ్తికార్ అహ్మద్

ఇఫ్తీకర్ అహ్మద్ (జననం 1990, సెప్టెంబరు 3) పాకిస్తానీ క్రికెట్ ఆటగాడు. పాకిస్తాన్ జాతీయ క్రికెట్ జట్టు తరపున టీ20, వన్డే ఫార్మాట్‌లో ప్లే-ఎలెవన్‌లో ఉన్నాడు. పాకిస్తాన్ సూపర్ లీగ్‌లో, గతంలో కరాచీ కింగ్స్, ఇస్లామాబాద్ యునైటెడ్ తరపున ఆడాడు. ఇప్పుడు క్వెట్టా గ్లాడియేటర్స్‌లో ఉన్నాడు. 2015 నవంబరులో పాకిస్తాన్ క్రికెట్ జట్టు కొరకు అంతర్జాతీయ అరంగేట్రం చేసాడు.

తొలి జీవితం 
ఇతను పాకిస్తాన్‌లోని పెషావర్‌లో పష్టూన్ కుటుంబంలో జన్మించాడు. తన స్వగ్రామంలో క్రికెట్ స్టేడియం నిర్మించాడు.

దేశీయ క్రికెట్ 
2017–18 క్వాయిడ్-ఇ-అజామ్ ట్రోఫీలో సూయ్ నార్తర్న్ గ్యాస్ పైప్‌లైన్స్ లిమిటెడ్ తరపున పదకొండు మ్యాచ్‌లలో 735 పరుగులతో అత్యధిక పరుగుల స్కోరర్‌గా నిలిచాడు.

2017 జనవరి 27న, 2016–17 ప్రాంతీయ వన్డే కప్ ఫైనల్‌లో 131 నాటౌట్, 12 పరుగులకు 3 వికెట్లు తీశాడు. గౌహర్ అలీతో కలిసి మ్యాన్ ఆఫ్ ద మ్యాచ్‌గా ఎంపికయ్యాడు. 2017 పాకిస్తాన్ కప్‌లో ఖైబర్ పఖ్తుంఖ్వా తరపున నాలుగు మ్యాచ్‌లలో 244 పరుగులతో అత్యధిక పరుగుల స్కోరర్‌గా నిలిచాడు.

2018 ఏప్రిల్ లో, 2018 పాకిస్తాన్ కప్ కోసం సింధు జట్టులో ఎంపికయ్యాడు. టోర్నమెంట్ సింధు ప్రారంభ మ్యాచ్‌లో, బలూచిస్తాన్‌పై 116 పరుగులు చేశాడు, సింధు 12 పరుగుల తేడాతో గెలిచినందున మ్యాన్ ఆఫ్ ది మ్యాచ్‌గా ఎంపికయ్యాడు. నాలుగు మ్యాచ్‌ల్లో 230 పరుగులతో టోర్నమెంట్‌లో సింధు తరఫున అత్యధిక పరుగులు చేశాడు.

2018-19 క్వాయిడ్-ఎ-అజామ్ ట్రోఫీలో ఏడు మ్యాచ్‌లలో 660 పరుగులతో సుయ్ నార్తర్న్ గ్యాస్ పైప్‌లైన్స్ లిమిటెడ్ తరపున అత్యధిక పరుగుల స్కోరర్‌గా నిలిచాడు. 2019 మార్చిలో, 2019 పాకిస్థాన్ కప్ కోసం పంజాబ్ జట్టులో ఎంపికయ్యాడు.

2019 సెప్టెంబరులో, 2019–20 క్వాయిడ్-ఎ-అజం ట్రోఫీ టోర్నమెంట్‌కు ఖైబర్ పఖ్తున్ఖ్వా జట్టులో ఎంపికయ్యాడు. 2021 అక్టోబరులో, 2021–22 నేషనల్ టీ20 కప్‌లో ఖైబర్ పఖ్తుంఖ్వా విజయవంతమైన టైటిల్ డిఫెన్స్‌కు నాయకత్వం వహించాడు. ఫైనల్ ప్లేయర్ ఆఫ్ ది టోర్నమెంట్, ప్లేయర్ ఆఫ్ ది టోర్నమెంట్‌గా ఎంపికయ్యాడు.

టీ20 ఫ్రాంచైజీ కెరీర్ 
2018 సెప్టెంబరులో, ఆఫ్ఘనిస్తాన్ ప్రీమియర్ లీగ్ టోర్నమెంట్ మొదటి ఎడిషన్‌లో కాందహార్ జట్టులో ఎంపికయ్యాడు.

2023 జనవరిలో, 2022–23 బంగ్లాదేశ్ ప్రీమియర్ లీగ్‌లో ఫార్చ్యూన్ బరిషల్ తరపున ఆడుతున్నప్పుడు, తన తొలి టీ20 సెంచరీని కొట్టాడు.

అంతర్జాతీయ కెరీర్ 
2015 అక్టోబరులో ఇంగ్లాండ్‌తో జరిగిన రెండు-రోజుల మ్యాచ్‌లో పాకిస్తాన్ ఎ తరపున అత్యధిక స్కోరర్ గా నిలిచాడు. అదే పర్యటనలో 2015, నవంబరు 13న వన్డే అంతర్జాతీయ అరంగేట్రం చేశాడు. 2016, ఆగస్టు 11న ఇంగ్లాడ్‌పై తన టెస్టు అరంగేట్రం చేశాడు.

మొదట 2016 ఐసీసీ వరల్డ్ ట్వంటీ 20 టోర్నమెంట్ కోసం పాకిస్తాన్ జట్టులో ఎంపికయ్యాడు. అయితే పేలవమైన ఫామ్ కారణంగా తర్వాత తొలగించబడ్డాడు. అయినప్పటికీ, 2016 మార్చి 4న 2016 ఆసియా కప్‌లో శ్రీలంకతో జరిగిన మ్యాచ్‌లో పాకిస్తాన్ తరపున తన ట్వంటీ20 అంతర్జాతీయ అరంగేట్రం చేసాడు.

2019 సెప్టెంబరులో, శ్రీలంకతో జరిగిన పాకిస్తాన్ సిరీస్ కోసం 16 మంది సభ్యుల జట్టులో చేర్చబడ్డాడు. జట్టులోకి తిరిగి పిలిచిన ముగ్గురు ఆటగాళ్ళలో ఇతను ఒకడు. 2020 మేలో, పాకిస్తాన్ క్రికెట్ బోర్డు 2020–21 సీజన్‌కు ముందు సెంట్రల్ కాంట్రాక్ట్‌ని అందజేసింది.

2020 జూన్ లో, కరోనా-19 మహమ్మారి సమయంలో ఇంగ్లాండ్‌లో పాకిస్తాన్ పర్యటన కోసం 29 మంది సభ్యుల జట్టులో ఎంపికయ్యాడు. 2020 నవంబరు 1న జింబాబ్వేతో జరిగినరెండో మ్యాచ్‌లో, ఇఫ్తికార్ వన్డే క్రికెట్‌లో తన మొదటి ఐదు వికెట్లు సాధించాడు.

మూలాలు

బాహ్య లింకులు 
 

పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1990 జననాలు